કેન્દ્રીય ગૃહ વિભાગે લીધેલા નિર્ણયને પગલે કેન્દ્રીય કેબિનેટ કમિટીએ ગુજરાત ડીજીપી પી.સી.ઠાકુરની અચાનક ખસેડીને કેન્દ્રીય હોમગાર્ડના ડીજીપી તરીકે મૂક્યાની જાહેરાત કરી હતી અને રાજ્ય સરકારે તેમને મોડી રાતના ગુજરાત કેડરમાંથી તત્કાળ અસરથી મુક્ત કરી દીધા હતા. ગૃહવિભાગના ઉચ્ચ આઈએએસ અધિકારી સાથે સ્ટેટ મોનિટરીંગ સેલના પાવરના મુદ્દે તેમજ અન્ય મામલે ઠાકુરને મતભેદ થયા હતા. આ મતભેદ તથા પાટીદાર આંદોલન દરમિયાન પોલીસ દમનના મુદ્દે પટેલોને ખુશ કરવા ઠાકુરને પનિશમેન્ટ પોસ્ટિંગ મળ્યાની ચર્ચા જોરશોરથી શરૂ થઈ છે.